Bluesky

Láithreán líonraithe shóisialta is ea Bluesky, nó An Spéir Gorm, a bunaíodh sna blianta 2019-2022.  Ceapadh Jay "Lantian" Graber mar phríomhoifigeach feidhmiúcháin ar an 16 Lúnasa 2021.

clé|mion|Jay  "Lantian" Graber, príomhoifigeach feidhmiúcháin ("Lantian" = Spéir Gorm)

 Feidhmiú 
Cé go bhfuil Bluesky cosúil le X/Twitter ar bhealaí áirithe, ní hionann cur chuige Bluesky. Líonra sóisialta oscailte agus  ardán neamhspleách atá i mBluesky.   

Murab ionann is X/Twitter, níl algartam uilechumhachtach i gceannas ar Bluesky.  Gach rud leis an rud eile, tá an pobal níos cairdiúla i gcomparáid le Twitter. 

 Stair 
Bhunaigh Jack Dorsey (an fear a bhunaigh X féin faoin ainm Twitter in 2006) an t-ardán Bluesky in 2019.  Bhí leagan luath de a bheith ar fáil trí Twitter, mar a thugtaí ar X ag an am, ó 2019. D'éirigh Bluesky mar iontaobhas neamhspleách  ("Benefit corporation") in 2022.

Ó cheannaigh Elon Musk Twitter i mí Dheireadh Fómhair 2022, tá na céadta míle duine ar fud an domhain tar éis bailiú leo go Bluesky, agus Threads (Meta) agus Mastodon.  

Bhí borradh ollmhór i mí na Samhna 2024 faoi líon na ndaoine a chláraigh le Bluesky ó atoghadh iaruachtarán Mheiriceá Donald Trump agus go leor daoine  míshásta faoin ról a bhraith siad a bhí ag úinéir X, Elon Musk, i bhfeachtas Trump (Toghchán Uachtaránachta na Stát Aontaithe 2024).

 Gaeilge ar Bluesky 
Tá pobal bríomhar Gaeilge ar Bluesky cheana féin. Ach tá cuid mhór de na meáin, de na foilsitheoirí agus de na heagraíochtaí in easnamh.

Tá an t-ardán ar fáil i nGaeilge ó Samhain 2024, a bhuí leis an ngrúpa céanna a chuir leaganacha Gaeilge de mhórmheáin shóisialta eile – XTwitter,  GMail, Facebook, agus WhatsApp – ar fáil. Is iad an Ríomhacadamh, faoi stiúir an Ollaimh Kevin Scannell  a rinne an t-aistriúchán ar an ardán.  Bhí thart ar dheich míle focal le haistriú le comhéadan Bluesky a chur ar fáil.

 Féach freisin 

 X/Twitter
 Mastodon
 Threads (Meta)

 Tagairtí 

Catagóir:Teicneolaíocht oiriúnaithe don Ghaeilge
Catagóir:Líonraí sóisialta
Catagóir:Bluesky